Ummæli Sigurðar Inga Jóhannssonar sem hann sjálfur skilgreinir sem óviðurkvæmileg og lét falla á Búnaðarþingi síðustu helgi gætu reynst honum dýr að mati almannatengils. Varaþingmaður Framsóknarflokksins segist aldrei hafa fundið fyrir kynþáttafordómum í starfi flokksins.
Andrés Jónsson almannatengill segir að það sé ekki trúverðugt að segjast ekki vera með kynþáttafordóma en láta þó ummæli falla sem bendi til slíks.
En þetta eru allavegana mjög dýr orð sem þarna hafa fallið og gætu haft einhver pólitísk eftirmál fyrir flokkinn og hann sjálfan. Svona einangrað tilvik sem hann biðst afsökunar á og segist þurfa að bæta sig sem manneskju; held ég ekki að leiði til þess að hann segi af sér.
Brynja Dan Gunnarsdóttir, varaþingmaður Framsóknarflokksins, var gestur Morgunútvarpsins á Rás tvö í morgun. Hún var ættleidd frá Srí Lanka og Vigdís frá Indónesíu en segist aldrei hafa orðið fyrir kynþáttafordómum innan flokksins. Hún segir að Sigurður Ingi hafi hringt í sig í gær vegna málsins:
Við bara ræddum málin og hann er fullur iðrunar og ég efast ekki um það í eina sekúndu.
Mér finnst hann dásamlegur, hann hefur einmitt verið hinum megin við borðið.
Ég veit að hann vill biðjast afsökunar og vonandi finnur Vigdís það hjá sér einn daginn að taka við þeirri afsökunarbeiðni.
